સિવિલ કેમ્પસમાં લાઈફલાઈન હેલ્થ ઓર્ગેનાઈઝેશન સંચાલિત મેડિકલ સ્ટોર ‘સુવિધા’ની બહાર ‘જેનેરિક દવાઓ અહીં મળશે’ તેવું બોર્ડ લગાવાયું છે, જે દર્દીઓ માટે રાહતની બાબત છે. ખાનગી હોસ્પિટલો કે મેડિકલ સ્ટોર બહાર આવું બોર્ડ પણ જોવા મળતું નથી. જોકે કેટલીક દવાનું કોમ્બિનેશન એવું હોય છે કે દર્દીઓને વિવિધ ગોળીઓ લેવી પડે છે. જ્યારે બ્રાન્ડેડ દવામાં એક જ ગોળીમાં જરૂરી દવાઓનું મિશ્રણ હોય છે, એટલે બ્રાન્ડેડ દવાઓની વધુ માગ રહે છે. જેનેરિક દવાઓની ગુણવત્તા બાબતે પણ દર્દીઓ અને ડૉક્ટરો સવાલો કરતા હોય છે.